Eskom waarsku oor beurtkragArgieffoto Die kragstelsel is erg onder druk weens tegniese foute by kragstaseis, het Eskom Donderdag gesê. “Eenhede wat instandhouding ondergaan het, het onderbrekings gehad, wat beteken dat die eenhede nie weer op die sperdatum aangeskakel kon word nie,” het die kragvoorsiener in ŉ verklaring gesê. Eskom het van sy sleutel nywerheidskliënte in kennis gestel en hulle versoek om van Donderdagaand hul gebruik minstens met 10% te verlaag. “Indien ons nie die vereiste besparing kry nie, sal ons moontlik beurtkrag moet toepas.” Eskom het alle gebruikers gemaan om warmwaterstelsels, lugverkoelers, swembadpompe en alle ander nie-noodsaaklike toestelle tussen 17:30 en 22:00 af te skakel om beurtkrag te voorkom. Beurtkragskedules is op Eskom se webwerf beskikbaar.